মো: শহিদুল ইসলাম, রাণীনগর (নওগাঁ) প্রতিনিধি: নওগাঁর রাণীনগর-আত্রাই আঞ্চলিক সড়কের প্রেমতলি নামক স্থানে শুক্রবার রাতে নতুন করে ভেঙ্গে যাওয়ায় বন্যা পরিস্থিতি ক্ষনে ক্ষনে আরো ভয়াবহ রুপ নিচ্ছে। নওগাঁর ছোট যমুনা নদীর পানি কমতে শুরু করলেও উপজেলার ৮টি ইউনিয়নে বন্যার পানি ঢোকে নতুন নতুন এলাকা প্লাবিত হচ্ছে। তলিয়ে যাচ্ছে চলতি মৌসুমের আউশ, রোপা-আমন ধান ও বিভিন্ন জাতের শাক-সবজি। গত সপ্তাহ জুরে নওগাঁর রাণীনগর-আত্রাই আঞ্চলিক সড়কের দেড় কিলোমিটার এর মধ্যে কয়েক দফায় চার জায়গায় পানির তোরে সড়ক ভেঙ্গে যাওয়ায় লোকালয়ে পানি ঢোকে দ্রুত গতিতে নতুন নতুন এলাকা প্লাবিত হচ্ছে। উপজেলায় এপর্যন্ত গোনা, কাশিমপুর, মিরাট, রাণীনগর সদর, বড়গাছা, পারইল, একডালা ইউনিয়নের প্রায় অর্ধ শতাধিক গ্রামের বসবাসরত মানুষ পানিবন্দী হয়ে পরেছে। রাণীনগর কৃষি অফিস বলছে বন্যার পানিতে তলিয়ে গেছে প্রায় সাড়ে ৫ হাজার ৩ শ ৫০ হেক্টর চলতি মৌসুমের রোপা-আমন ধান সহ শাক-সবজি তলিয়ে গেছে। ভেসে গেছে ব্যক্তি পর্যায়ে পুকুরে চাষকৃত লক্ষ লক্ষ টাকার মাছ। আঞ্চলিক সড়কটি ভেঙ্গে যাওয়ায় আত্রাই উপজেলার সাথে নওগাঁ জেলা সদরের সরাসরি যোগাযোগ বন্ধ হয়ে গেছে। আংশিক যোগাযোগ ব্যবস্থা চালু থাকলেও নওগাঁর ছোট যমুনার নদীর তীরবর্তী এলাকায় আঞ্চলিক সড়কটিতে বেশ কয়েক জায়গায় ফাটল দেখা দেওয়ায় উপজেলা উপজেলার পক্ষ থেকে ভারী ও মাঝারী ধরণের যান চলাচল সম্পূর্ণ নিষিদ্ধ করা হয়েছে। রাণীনগরে প্রায় ৪ হাজার পরিবার পানিবন্দি হয়ে পড়েছে। কিছু পরিবার আতœীয়-স্বজন, স্কুল ও উঁচু জায়গায় আশ্রয় নিয়েছে। এই উপজেলায় সব চাইতে ক্ষতি হয়েছে কৃষকদের। প্রশাসনের পক্ষ থেকে বন্যা দূর্গতদের জন্য এপর্যন্ত ১২ মেট্রিকটন চাল বিতরণ করা হলেও ক্ষতিগ্রস্তদের জন্য আরো ১৬ মেট্রিকটন চাল বরাদ্দের জন্য আবেদন করা হয়েছে।